**E soare pe cer?**

*David*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O față bătrână cu-aspect pământiu

Și ochii senini ca un cer sidefiu

Fără culoare , lipsiți de vedere

Și-ndreaptă privirea spre cer, dar nu-l vede...

Rostește o laudă, suspină duios

Al meu drag Părinte.., cât ești de frumos!

Căci nu am nevoie de ochi albăstrii

Spre Tine Isuse să pot a privi...

Căci inima mea, rănită așa,

Te știe pe tine, și dragostea Ta!

Și nu am nevoie de ochi albăstrii

Spre Tine Iubite să pot a privi...

E bine Stăpâne că nu am vedere

Căci dacă-aş avea, ce multe Ți-aș cere

Nebune și bune Ți-aș cere întruna,

E bine așa căci nu-mi pierd cununa...

Se-aproapie de el un altul, voios,

Privește amice,... cât e de frumos

Cerul abastru cu nori sidefii

Si raze de soare, ce par aurii

Nu pot!, îi răspunde cu glasul duios

Doar inima-mi știe cât e de frumos,

Și cred că nu știi, ce mult îmi doresc

Spre cerul albastru odat' să privesc...

Acesta-l măsoară din cap în picioare

Și-n inimă are un semn de-ntrebare

Ce-mi spui tu amice c-atât îți dorești

Doar cerul albastru odat' să-l privești?

Doar cerul albastru..., răspunde el blând

Atât îmi doresc cât sunt pe pământ...

Căci ce-mi folosește vederea s-o am

Dacă din dragoste n-am niciun gram...

Trece și vremea, trece ca vântul

Se duce bătrânul la cer către Sfântul

Se uită la cer și spune duios

Doamne Iubit,.. cât e de frumos...

Voiosul curând îmbătrînește

Privirea-i fâşneaţă de tot îi slăbește

Stă singur în parc, dorește să știe

E soare pe cer...? Sau norii sa fie?